stanford-oval/wikipedia huggingface dataset:
ภาษามลายูสงขลา

ภาษาย่อยมลายูในประเทศไทย
| ภาษามลายูสงขลา |
| --- | --- |
Pasa Nayu Singgora
ประเทศที่มีการพูด: ประเทศไทย
ภูมิภาค: จังหวัดสงขลาตอนใต้ถึงตอนกลางบางส่วน
ชาติพันธุ์: ชาวมลายู (ผู้พูดรู้จักกันในชื่อ "ชาวมลายูสงขลา" หรือ "ออแฆนายูซิงกอรา")
ตระกูลภาษา: ออสโตรนีเซียน  มลายู-พอลินีเชียมาเลย์อิกกลันตัน-ปัตตานีภาษามลายูสงขลา
ระบบการเขียน:  ไทย (ทางการ)  ยาวี (ภาษาแม่)  ละติน (ทั่วไป) 
สถานภาพทางการ
ภาษาชนกลุ่มน้อยที่รับรองใน:  ไทย
รหัสภาษา
ISO 639-3: –
ภาษามลายูสงขลา (หรือผู้พูดภาษานี้เรียกว่า Pasa Nayu Singgora) เป็นวิธภาษาของภาษามลายูที่พูดกันในจังหวัดสงขลา ประเทศไทย ภาษามลายูสงขลาเกิดขึ้นจากการผสมผสานระหว่างวัฒนธรรมมลายูกับภาษาและวัฒนธรรมไทย ภาษานี้ถือเป็นส่วนหนึ่งของภาษามลายู-ปัตตานีที่มีผู้พูดบริเวณชายแดนมาเลเซีย–ไทย
บริเวณที่มีผู้พูด

ภาษามลายูสงขลามีผู้พูดในบริเวณอำเภอทางตอนใต้ของจังหวัดสงขลา โดยผู้พูดเรียกภาษานี้ว่า Pasa Nayu Singgora หรือในภาษามลายูมาตรฐานเรียกเป็น Bahasa Melayu Singgora มีผู้พูดภาษานี้ในอำเภอสะบ้าย้อย อำเภอเทพา อำเภอนาทวี อำเภอจะนะ อำเภอสะเดา และยังมีผู้พูดในระดับเล็ก ๆ ที่อำเภอคลองหอยโข่ง อำเภอหาดใหญ่ อำเภอนาหม่อม อำเภอเมืองสงขลา และอำเภอสิงหนคร
คำศัพท์

ตัวอย่างข้างล่างเทียบคำศัพท์มลายูสงขลาบางส่วนกับคำแปลภาษาไทย
| ภาษามลายูมาตรฐาน | ภาษามลายูกลันตัน-ปัตตานี | ภาษามลายูสงขลา | แปลไทย |
| --- | --- | --- | --- |
| bahasa | baso, kecek | pasa | ภาษา |
| dia | – | – | เขา, เธอ |
| kamu, awak | – | – | คุณ |
| orang | oré | oghae | คน |
| saya, aku | – | – | ผม/ฉัน |
ภาษาเอเวนค์

| ภาษาเอเวนค์ |
| --- | --- |
Эвэды̄ турэ̄н(ภาษาถิ่นรัสเซีย) Evedȳ turēn Ewengki Gisong (ภาษาถิ่นจีน) əwəŋki gisʊŋ ᠧᠸᠡᠩᠺᠢ ᠬᠢᠰᠰᠩ
ประเทศที่มีการพูด: จีน มองโกเลีย และรัสเซีย
ภูมิภาค: เขตปกครองตนเองมองโกเลียในและมณฑลเฮย์หลงเจียงในจีน จังหวัดเซเลนเกในมองโกเลีย และครัสโนยาสค์ไครในรัสเซีย
จำนวนผู้พูด: 29,000 คน  (ไม่พบวันที่)
ตระกูลภาษา: อัลไต?  ภาษากลุ่มตุงกูซิกภาษากลุ่มตุงกูซิกเหนือภาษาเอเวนค์
รหัสภาษา
ISO 639-3: evn
ภาษาเอเวนค์ได้ถูกจัดเป็นภาษาที่ใกล้สูญพันธ์อันตรายโดย Atlas of the World's Languages in Danger ของ UNESCO
ภาษาเอเวนค์ (Evenki language)  เป็นกลุ่มของภาษาที่ใหญ่ที่สุดในภาษากลุ่มตุงกูซิกเหนือ เป็นกลุ่มที่รวมภาษาเอเวนและภาษาเนกีดัล ใช้พูดโดยชาวเอเวนค์ในรัสเซีย มองโกเลีย และจีน ใน พ.ศ. 2545 มีผู้พูดในรัสเซีย 7,500 คน คำศัพท์พื้นฐานและการผันหน่วยเสียงต่างจากภาษามองโกเลียและภาษากลุ่มเตอร์กิกแต่มีความสัมพันธ์กับภาษากลุ่มตุงกูซิกอื่น ๆ ในบางบริเวณได้รับอิทธิพลจากภาษายาคุตและภาษาบูเรียต รวมทั้งภาษารัสเซียด้วย ใน พ.ศ. 2545 มีชาวเอเวนค์พูดภาษารัสเซียถึง 92.7% ชาวเอเวนค์ในรัสเซียเขียนด้วยอักษรซีริลลิกที่เริ่มใช้เมื่อราว พ.ศ. 2463 ส่วนในจีนเขียนด้วยอักษรมองโกเลีย
อักษรซีริลลิกที่ใช้เขียนภาษาเอเวนค์ ได้แก่
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| А а | Б б | В в | Г г | Д д | Е е | Ё ё | Ж ж |
| З з | И и | Й й | К к | Л л | М м | Н н | Ӈ ӈ |
| О о | П п | Р р | С с | Т т | У у | Ф ф | Х х |
| Ц ц | Ч ч | Ш ш | Щ щ | Ъ ъ | Ы ы | Ь ь | Э э |
| Ю ю | Я я |  |  |  |  |  |  |
มอร์ฟฟิง

Morphing คือ เอฟเฟกต์การเปลี่ยนหรือแปรรูปจากรูปหนึ่งเป็นอีกรูปหนึ่งอย่างแนบเนียน  มักแสดงให้เห็นความเปลี่ยนแปลงที่ดูเสมือนจริง โดยผ่านเทคโนโลยี ที่ดูเกินจริง ในสมัยก่อน มักใช้การแปรรูปสองรูปโดยให้ภาพสองภาพเลือนเข้าหากัน โดยภาพนึงลดความคมชัดของภาพ และอีกรูปเพิ่มความคมชัดของภาพ ฟัจจุบัน การ morph ใช้เทคโนโลยีทางคอมพิวเตอร์เพื่อสร้างกระบวนการที่สมจริงมากขึ้น
เทคนิคการ morph

ภายหลังการเลือนภาพเข้าหากัน ได้เริ่มจากขอบไดขอบหนึ่งของภาพ แทนที่จะเป็นการเลือนภาพทั้งภาพทีเดียว โดยรูปแบบของการเลือนรูปแบบดังกล่าวได้รับความนิยมใช้มากในหมู่สมาชิก 10cc Kevin Godley และ Lol Creme ที่เรียกว่า Godley & Creme ในปี 1985 ในเพลง Cry โดยเริ่มจากการเลือนภาพหน้าคนขาว-ดำหลายๆหน้าเข้าด้วยกัน ซึ่งหน้าแต่ละคนก็จะจางหายและเลือนเข้ามาเข้มขึ้นตามๆกัน ทั้งนี้ยังห่างไกลจากการ morph ในปัจจุบันมากเพราะเป็นเพียงการละลาย โดยใช้วิธีคล้ายคลึงกัน
การ morph ในยุคโมเดิร์น

ในช่วงปี 1990 เทคโนโลยีทางด้านคอมพิวเตอร์สามารถสร้างผลงานที่ดูสมจริงยิ่งขึ้น โดยวิธีการบิดเบือนภาพในขณะที่เลือนภาพเข้าหากัน โดยอ้างอิงถึงจุดต่างๆบนภาพ ’ก่อน’และ’หลัง’เช่นการ morph หน้าสองหน้า จะต้องมีการกำหนดระยะสำคัญต่างๆขอใบหน้า ไม่ว่าจะเป็น ตา จมูก ปาก หู ซึ่งจะต้องปรากฏอยู่บนทั้งสองภาพ โดยจะบิดภาพใบหน้สแรกให้เข้ากับรูปใบหน้าที่สอง
ตัวอย่าง

Golden Child เป็นภาพยนตร์เรื่องแรกที่นำเอาการ morph มาใช้อย่างคร่าวๆ แต่willow เป็นภาพยนตร์เรื่องแรกที่นำมันมาใช้อย่างละเอียด Indiana Jones and the Last Crusade ได้ใช้เทคนิคนี้ในภาพการตายอย่างขยะแขยงของ Walter Donovan โดยอ้างอิงจากเส้นกริด ซึ่งพัฒนาขึ้นโดย Tom Brigham และ Doug Smythe (AMPAS)
เทคนิดการ morph ยังถูกนำมาใช้ใน music video ของ Michael Jackson ในเพลง Black Or White รวมถึงภาพยนตร์เช่น Terminator 2: Judgment Day, Star Trek VI: The Undiscovered Country, และ ในการแสดงหน้าทั้งสี่ของนักร้องวง Queen ในอัลบัม The Miracle
โปรกแกรมการทำงานครั้งแรกๆ คือ Gryphon Software Morph โดยใช้ได้เฉพาะในเคื่องคอมพิวเตอร์ Apple Macintosh นอกจากนี้ยังมีโปรแกรมที่พัฒนาขึ้นเพิ่มเติมอย่างรวดเร็ว เช่น ImageMaster, MorphPlus and CineMorph ภายหลัง โปรแกรม Elastic Reality (ซึ่งพัฒนามาจาก MorphPlus) ถูกนำมาใช้อย่างแพร่หลาย ทั้งในภาพยนตร์ In The Line of Fire, Quantum Leap, Star Trek: Deep Space Nine, รวมถึงภาพยนตร์เรื่องอื่นๆอีกมากมาย ซึ่ง ผู้พัฒนาเทคโนโลยีเบื้องหลังโปรแกรมนี้ Garth Dickie and Perry Kivolowitz.ได้รับรางวัลทางความสำเร็จทางวิทยาศาสตร์ เอฟเฟกต์ของโปรแกรมนี้คือ spatially-warped cross-dissolve หรือการบิดเบือนระยะห่าง แล้วการละลายเข้าหากัน Morpheus เป็นเว็บแรกที่เปิดโอกาสให้ผู้ใช้นำภาพการ morph ของตนเองมานำเสนอออนไลน์
การ morph ในอนาคต

เทคโนโลยีทำให้การ morph เกิดขึ้นได้โดยอาศัยคำสั่งเพียงเล็กน้อย เช่นการสร้างภาพเคลื่อนไหวช้า โดยที่ไม่ได้มีภาพจำลองเบื้องต้นอยู่แต่อย่างใด โดยอาศัยการเคลื่อนที่ของสายตาในการจับภาพนั้นๆ และถึงแม้ภาพสองภาพจะไม่เกี่ยวข้องกันเลย โปรแกรมก็ยังสามารถที่จะหาจุดเชื่อมโยงระหว่างสองภาพ และบิด และจัดภาพไปเรื่อยๆ ในขณะที่เลือนเข้าหาภาพอีกภาพหนึ่ง ส่วนมากแล้ว เอฟเฟกต์นี้จะเป็นที่ยิบมมาก และต้องทำให้เห็นความเปลี่ยนแปลงที่แบนเนียนที่สุด
ภาษาเฮเรโร

| เฮเรโร |
| --- | --- |
ประเทศที่มีการพูด: นามิเบีย และ บอตสวานา
ภูมิภาค: Kunene, Omaheke และ Otjozondjupa ในนามิเบีย และ Ghanzi ในบอตสวานา
จำนวนผู้พูด: 133,000  (ไม่พบวันที่)
ตระกูลภาษา: ไนเจอร์-คองโก  แอตแลนติก-คองโกโวลตา-คองโกเบนิว-คองโกบานทอยด์บานทอยด์ใต้บานทูบานทูกลางR.30เฮเรโร
รหัสภาษา
ISO 639-1: hz
ISO 639-2: her
ISO 639-3: her
ภาษาเฮเรโร (Otjiherero) เป็นภาษากลุ่มบานทู พูดในประเทศนามิเบียและบอตสวานา มีผู้พูดประมาณ 133,000 คน
ของวิกิพีเดีย ที่วิกิมีเดีย อินคิวเบเตอร์
มะหมา 4 ขาครับ

| มะหมา 4 ขาครับ |
| --- | --- |
กำกับ: พันธุ์ธัมม์ ทองสังข์ สมเกียรติ วิทุรานิช
เขียนบท: สมเกียรติ วิทุรานิช
อำนวยการสร้าง: ณภัทร ภวภูตานนท์ ณ มหาสารคาม 
นักแสดงนำ: มะขาม (หมาไทยหลังอาน)  น้ำค้าง (คอลลี่)  ทอมมี่ (คอลลี่)  ลุงกาแฟ (พันทาง)  เก่ง (พันทาง)  เปี๊ยก (พันทาง)  พิกุล (พันทาง)  เซ็กซี่ (พูเดิล)  ตุ๋ย (อรุณ ภาวิไล)  กิ๊ก (เกียรติ กิจเจริญ)
กำกับภาพ: วรรธนะ วันชูเพลา
ตัดต่อ: มาเจนตา / ชุมพล พ่อค้า /กรัณย์ คุ้มอนุวงศ์
ดนตรีประกอบ: Wild At Heart
ผู้จัดจำหน่าย: เอ็นจีอาร์
วันฉาย: 5 เมษายน พ.ศ. 2550
ความยาว: 91 นาที
ภาษา: ไทย
ทำเงิน: 58 ล้านบาท
ข้อมูลจาก IMDb
ข้อมูลจากสยามโซน
สุนัขที่ร่วมแสดงในภาพยนตร์ เข้าร่วมงานเทศกาลภาพยนตร์นานาชาติกรุงเทพ 2007
มะหมา 4 ขาครับ เป็นภาพยนตร์ไทย ที่มีเนื้อเรื่องเกี่ยวกับหมาข้างถนน ใช้หมาเป็นตัวดำเนินเรื่องตลอดทั้งเรื่อง โดยใช้หมาข้างถนนที่ผ่านการฝึกสอน แสดงจริง ไม่ได้ใช้เทคนิคพิเศษ
ภาพยนตร์เรื่องนี้ทำรายได้รวม 58 ล้านบาท
เรื่องย่อ

การผจญภัยของ มะขาม หมาพันธุ์ไทยหลังอานที่ถูกนำมาทิ้งที่วัดเพราะทำข้าวของของเจ้านายเสียหาย กับหมาข้างถนนฝูงหนึ่ง ประกอบด้วย ลุงกาแฟ หมาแก่หัวโจก เก่ง หมาขนยุ่งจอมกวน เปี๊ยก ปลากระป๋อง หมาตัวเล็กจอมซ่า  เซ็กซี่ หมาพุดเดิลสุดเปรี้ยว และ พิกุล หมาสาวสุดเรียบร้อย สมเป็นกุลสตรี
หมาข้างถนนฝูงนี้แต่เดิมเป็นหมามีเจ้าของ จับพลัดจับผลูต้องกลายเป็นหมาจรจัดเพราะชุมชนที่มันอาศัยอยู่ถูกเจ้าของที่ดินเผาไล่ที่ เมื่อเจ้าของย้ายไปอยู่ที่อื่น พวกหมา ๆ จึงต้องอยู่อย่างยากลำบากต้องเร่ร่อนไปตามหมู่บ้านจัดสรร ถูกหมาวัดเจ้าถิ่นรังแก พวกเขาจึงคิดจะเดินทางไป สุนัขวดี สวรรค์ในตำนานของหมา ๆ ที่เล่าสืบต่อกันมา
การเดินทางไปสุนัขวดี พวกเขาต้องประสบภยันตรายมากมาย ต้องเสี่ยงชีวิตวิ่งข้ามถนน 10 เลนที่มีรถวิ่งด้วยความเร็วสูงตลอดเวลา สุนัขวดีจะเป็นสวรรค์ดังคำร่ำลือหรือไม่ ไม่มีใครทราบเพราะไม่เคยมีหมาที่ข้ามไปได้ข้ามกลับมาเล่าให้ฟัง
นอกจากนี้ มะขาม ยังมีเรื่องวุ่น ๆ เกี่ยวกับรักสามเส้าแบบหมา ๆ กับ น้ำค้าง หมาอเมริกันพันธุ์คอลลี่แสนสวย ที่ต้องชิงรักหักสวาท ชิงไหวชิงพริบกับ ทอมมี่ หมาหนุ่มพันธุ์คอลลี่ พันธุ์แท้
อีกทั้งยังมี เรื่องรักสามเส้าคู่ขนานแบบคน ๆ ของ แจ็ค ยามเฝ้าหมู่บ้านจัดสรร คนเลี้ยงมะขาม กับ หนูแหวน ไฮโซสาวสวย เจ้านายของน้ำค้าง ซึ่งก็เป็นที่หมายปองของ คุณองอาจ เจ้าของหมู่บ้านจัดสรร เจ้าของทอมมี่
นักแสดง

พิชญะ นิธิไพศาลกุล พากย์เสียงเป็น มะขาม
พีรชยา พิณเมือง พากย์เสียงเป็น น้ำค้าง
คริสโตเฟอร์ ไรท์ พากย์เสียงเป็น ทอมมี่
สุเทพ โพธิ์งาม พากย์เสียงเป็น ลุงกาแฟ
มณีรัตน์ คำอ้วน พากย์เสียงเป็น พิกุล
สกาวใจ พูนสวัสดิ์ พากย์เสียงเป็น เซ็กซี่
เกียรติ กิจเจริญ พากย์เสียงเป็น เก่ง
ชาญณรงค์ ขันทีท้าว พากย์เสียงเป็น เปี๊ยก
ปิติศักดิ์ เยาวนานนท์ รับบท นายองอาจ
ปวริศา เพ็ญชาติ รับบท ณภัทร
เฉลิมพล ทิฆัมพรธีระวงศ์ รับบท ยาม
คมกฤษ ตรีวิมล รับบท วีระ
ปาณิสรา พิมพ์ปรุ รับบท นีรนุช
เกรียงไกร อมาตยกุล รับบท พนักงานจับหมาจรจัด
วัชระ ปานเอี่ยม รับบท พนักงานจับหมาจรจัด
อรุณ ภาวิไล รับบท พนักงานจับหมาจรจัด
เฉลิม ปานเกิด รับบท นิคม
อัญชลี จงคดีกิจ รับบท สัตว์แพทย์ใจดี
แหล่งข้อมูลอื่น

มะหมา 4 ขาครับ ที่อินเทอร์เน็ตมูวีเดตาเบส
เว็บไซต์ทางการ เก็บถาวร 2007-03-13 ที่ เวย์แบ็กแมชชีน
เบื้องหลังการสร้าง
หนังตัวอย่าง และเบื้องหลัง จาก YouTube
มะหมา 4 ขาครับ ที่ สยามโซน.คอม
มะหมา 4 ขาครับ
ภาษาเอายี

| ภาษาเอายี |
| --- | --- |
ประเทศที่มีการพูด: อินโดนีเซีย
ภูมิภาค: จังหวัดปาปัว
จำนวนผู้พูด: 
ตระกูลภาษา: กลุ่มภาษาบอร์เดอร์  กลุ่มภาษาไตกัตภาษาเอายี
รหัสภาษา
ISO 639-3: auw
ภาษาเอายี (Awyi language) มีผู้พูดประมาณ 350 คน (พ.ศ. 2543) ในจังหวัดปาปัว อยู่ในกลุ่มภาษาบอร์เดอร์  ภาษานี้เป็นคนละภาษากับภาษาเอาเย ภาษานี้อยู่ในสภาวะใกล้เป็นภาษาตาย
ภาษาเอ็บลาไอต์

| ภาษาเอ็บลาไอต์ |
| --- | --- |
ภูมิภาค: เอ็บลา
สูญแล้ว: ก่อน 1,457 ปีก่อนพุทธศักราช
ตระกูลภาษา: แอโฟรเอชีแอติก  ภาษากลุ่มเซมิติกภาษากลุ่มเซมิติกตะวันออกภาษาเอ็บลาไอต์
รหัสภาษา
ISO 639-2: sem
ISO 639-3: xeb
ภาษาเอ็บลาไอต์ เป็นภาษากลุ่มเซมิติกตะวันตกที่ตายแล้ว เคยใช้พูดเมื่อ 2,457 ปีก่อนพุทธศักราช ในเมืองเอ็บลา (ประเทศซีเรียปัจจุบัน) จัดเป็นภาษากลุ่มเซมิติกที่เก่าที่สุดที่มีภาษาเขียน ใกล้เคียงกับภาษาอัคคาเดีย แผ่นจารึกจำนวนมากเขียนด้วยอักษรรูปลิ่มถูกค้นพบในเมืองเอ็บลาเมื่อ พ.ศ. 2517 – 2519
พรหมชาลสูตร (เถรวาท)

พรหมชาลสูตร มีทั้งของฝ่ายเถรวาทและฝ่ายมหายาน (ดู พรหมชาลสูตร (มหายาน)) ในพระไตรปิฎกภาษาบาลี พรหมชาลสูตรเป็นพระสูตรแรกในทีฆนิกาย สีลขันธวรรค พระโคตมพุทธเจ้าทรงแสดงแก่บรรดาพระสาวกที่พระราชอุทยานอัมพลัฏฐิกา ซึ่งตั้งอยู่ระหว่างกรุงราชคฤห์และเมืองนาลันทา
โดยสังเขปพระสูตรนี้ มีเนื้อหาว่าด้วยศีลทั้งหลาย คือจุลศีล มัชฌิมศีล และมหาศีล อันเป็นแนวทางการปฏิบัติตนของพระภิกษุในพระบวรพุทธศาสนา นอกจากนี้ยังทรงตรัสถึงทัศนะทางปรัชญาและแนวทางการปฏิบัติของลัทธิต่าง ๆ ในสมัยพุทธกาล ทั้งหมด 62 ลัทธิ หรือที่เรียกว่า ทิฏฐิ 62 ประการ
ชื่อพระสูตร

ในพรหมชาลสูตรฝ่ายเถรวาท ชื่อพรหมชาล หมายความถึง ข่ายที่ทำให้สมณพราหมณ์หลงอยู่ในความเห็นผิด (ทิฏฐิ 62 ประการ) จนต้องติดข้องอยู่กับเวียนว่ายตายเกิด ดังพระสูตรว่า
"ดูก่อนภิกษุทั้งหลาย ก็สมณะหรือพราหมณ์เหล่าใดเหล่าหนึ่งกำหนด
ขันธ์ส่วนอดีตก็ดี กำหนดขันธ์ส่วนอนาคตก็ดี  กำหนดขันธ์ทั้งส่วนอดีต
ทั้งส่วนอนาคตก็ดี  มีความเห็นตามขันธ์ทั้งส่วนอดีตทั้งส่วนอนาคต
ปรารภขันธ์ทั่งส่วนอดีตทั้งส่วนอนาคต       กล่าวคำแสดงวาทะหลายชนิด
สมณพราหมณ์เหล่านั้นทั้งหมด  ถูกทิฏฐิ  62 อย่างเหล่านั้นแหละเป็น
ดุจข่ายคลุมไว้   อาศัยอยู่ในข่ายนี้แหละ เมื่อผุดก็ผุดอยู่ในข่ายนี้   ติดอยู่
ในข่ายนี้     ถูกข่ายคลุมไว้    เมื่อผุดก็ผุดอยู่ในข่ายนี้     เปรียบเหมือนชาว
ประมงหรือลูกมือชาวประมงผู้ฉลาด    ใช้แหตาถี่ทอดลงยังหนองน้ำเล็ก ๆ
เขาคิดอย่างนี้ว่า  บรรดาสัตว์ใหญ่ ๆ   ในหนองนี้ทั้งหมด  ถูกแห
คลุมไว้     ติดอยู่ในแห     เมื่อผุดก็ผุดอยู่ในแห   ติดอยู่ในแหนี้      ถูกแห
คลุมไว้    เมื่อผุดก็ผุดอยู่ในแห     ฉันใด    ดูก่อนภิกษุทั้งหลาย   สมณะ
หรือพราหมณ์เหล่าใดเหล่าหนึ่ง     ก็ฉันนั้น     กำหนดขันธ์ส่วนอดีตก็ดี
กำหนดขันธ์ส่วนอนาคตก็ดี    กำหนดขันธ์ทั่งส่วนอดีตทั่งส่วนอนาคตก็ดี
มีความเห็นตามขันธ์ทั้งส่วนอดีตทั้งส่วนอนาคต   ปรารภขันธ์ทั่งส่วนอดีต
ทั้งส่วนอนาคต     กล่าวคำแสดงวาทะหลายชนิด      สมณะหรือพราหมณ์
เหล่านั้นทั้งหมด  ถูกทิฏฐิ  62 อย่างเหล่านี้ แหละเป็นดุจข่ายคลุมไว้ อาศัย
อยู่ในข่ายนี้แหละ  เมื่อผุดก็ผุดอยู่ในข่ายนี้    ติดอยู่ในข่ายนี้   ถูกข่ายคลุมไว้
เมื่อผุดก็ผุดอยู่ในข่ายนี้."
ด้วยเหตุนี้ พระสูตรนี้ของฝ่ายเถรวาทจึงมีชื่อสอดคล้องไปในทางเดียวกัน กล่าวคือฝ่ายเถรวาทยังเรียกพรหมชาลสูตรว่า อัตถชาล, ธัมมชาล, ทิฏฐิชาล และอนุตรสังคมวิชัย หรือชัยชนะในสงครามอันมิอาจประมาณได้ คือชัยชนะเหนือทิฏฐิอันสุดโต่ง และไม่นำไปสู่การหลุดพ้นทั้งปวง
สถานที่แสดงพระสูตร

สมเด็จพระสัมมาสัมพุทธเจ้าทรงแสดง ณ พระราชอุทยานอัมพลัฏฐิกา ซึ่งเป็นอุทยานหลวง ตั้งอยู่ระหว่างกรุงราชคฤห์และเมืองนาลันทา พระพุทธโฆสะกล่าวว่า สวนแห่งนี้มีร่มเงาร่มรื่น และมีสวนน้ำให้ความเย็นฉ่ำ มีคูน้ำขุดไว้ล้อมรอบ มีศาลาพักผ่อนประดับด้วยภาพจิตรกรรมงดงาม สมกับเป็นที่พักผ่อนของพระราชาแห่งแคว้นมคธ และที่ได้ชื่อว่า อัมพลัฏฐิกาเพราะที่ประตูหน้ามีมะม่วงยืนต้นอยู่หนึ่งต้น
มูลเหตุแห่งพระสูตร

พระผู้มีพระภาคพร้อมด้วยภิกษุสงฆ์หมู่ใหญ่ เดินทางอยู่ระหว่างกรุงราชคฤห์กับเมืองนาลันทา มีปริพพาชก (นักบวชนอกศาสนา) ชื่อสุปปิยะ พร้อมด้วยศิษย์ชื่อพรหมทัตมาณพ เดินทางมาข้างหลัง สุปปิยะ ปริพพาชก ติเตียนพระพุทธ พระธรรม พระสงฆ์ แต่ศิษย์กล่าวสรรเสริญ เมื่อถึงเวลากลางคืนภิกษุทั้งหลายได้สนทนากันถึงเรื่องศิษย์อาจารย์กล่าวแย้งกันเรื่องสรรเสริญ ติเตียนพระรัตนตรัย พระผู้มีพระภาคทรงทราบจึงตรัสเตือนมิให้โกรธเมื่อมีผู้ติเตียนพระรัตนตรัย มิให้ยินดีหรือเหลิงเมื่อมีผู้สรรเสริญ แล้วตรัสว่า คนอาจกล่าวชมเชยพระองค์ด้วยศีล 3 ชั้น คือศีลอย่างเล็กน้อย ศีลอย่างกลาง ศีลอย่างใหญ่
เนื้อหา

เนื้อหาหลักของ กล่าวถึง คือศีลอย่างเล็กน้อย หรือจุลศีล ศีลอย่างกลาง หรือมัชฌิมศีล และศีลอย่างใหญ่ หรือมหาศีล จากนั้นพระผู้มีพระภาคทรงแสดงถึงความคิดเห็น หรือทิฏฐิ 62 ประการของสมณพราหมณ์ในครั้งนั้น คือพวกที่มีความเห็นปรารภเบื้องตั้นของสิ่งต่าง ๆ ว่าเป็นมาอย่างไร (ปุพพันตกัปปิกะ) 18 ประเภท กับพวกที่มีความเห็นปรารภเบื้องต้นสิ่งต่าง ๆ ว่าจะลงสุดท้ายอย่างไร (อปรัตกัปปิกะ) 44 ประเภท  รวมเป็น 62 หรือที่เรียว่าทิฏฐิ 62 ประการ
จากนั้น สมเด็จพระผู้มีพระภาคเจ้าทรงตรัสว่า สมณพราหมณ์ทุกพวกที่ทิฏฐิความเห็นความเห็นต่าง ๆ รวม 62 ประการเหล่านี้ เพราะอาศัย (ผัสสะ) การสัมผัสถูกต้องด้วยอายตนะสำหรับ 6 อย่าง จึงเกิดเวทนาการเสวยอารมณ์ เพราะเหตุที่มี (เวทนา) เสวยอารมณ์ จึงเกิดตัณหาความทะยานอยาก, เพราะเหตุที่มีความทะยานอยาก จึงมีความยึดมั่นถือมั่น หรือ อุปาทาน, เพราะเหตุที่มีความยึดมั่นถือมั่น จึงมีภพ คือความมีความเป็น, เพราะเหตุที่มีความมีความเป็น จึงมีชาติ คือความเกิด, เพราะเหตุที่มีความเกิด จึงมีความแก่ ความตาย ความเศร้าโศก คร่ำครวญ ความไม่สบายกายไม่สบายใจ และความคับแค้นใจ (โสกะ ปริเทวะ ทุกข์ โทมนัส อุปายาส) สมณพราหมณ์เหล่านั้น ย่อมติดอยู่ในข่ายแห่งความเห็นทั้งหกสิบสองนี้เหมือนปลาติดข่ายฉะนั้น ส่วนตถาคตเป็นผู้ถอนตัญหาอันจะนำให้เวียนอยู่ในภพได้แล้ว กายยังดำรงอยู่ตราบใด ก็มีผู้แลเห็นเมื่อกายทำลายไปแล้ว ก็ไม่มีผู้แลเห็น
โดยสรุป คือ ทิฏฐิทั้ง 62 ประการนั้นพวกหนึ่ง เห็นว่า มีตลอดไป เที่ยงนิรันดร (อัตถิตา, สัสสตะ) ส่วนอีกพวกหนึ่ง เห็นว่า ขาดสูญ ไม่นิรันดร (นัตถิตา, อุจเฉทะ หรือ อสสัสตะ) ขณะที่พุทธศาสนา เป็นมัชฌิมาปฏิปทา หรือ ทางสายกลางไม่ใช่ทั้งสอง อย่างข้างต้น พระพุทธเจ้าทรงสอนหลัก "ปฏิจจสมุปบาท" หรือ "อิทัปปัจจยตา" สิ่งทั้งหลายเกิดขึ้นหรือดับไป เพราะมีเงื่อนไข และหมดเงื่อนไข จะชี้ชัดลงไปตายตัวไม่ได้  แล้วแต่เงื่อนไข เช่น ถ้าตอบว่า "เกิด" ก็เป็นมิจฉาทิฏฐิ (สัสสตะ) ถ้าตอบว่า "ไม่เกิด" ก็เป็นมิจฉาทิฏฐิ (อุจเฉทะ)
บรรณานุกรม

พระไตรปิฎกฉบับมหามกุฏราชวิทยาลัย. พระสุตตันตปิฎก ทีฆนิกาย สีลขันธวรรค เล่ม 1 ภาค 1
พระพุทธโฆสะ. สุมังคลวิลาสินี ใน พระไตรปิฎกฉบับมหามกุฏราชวิทยาลัย. พระสุตตันตปิฎก ทีฆนิกาย สีลขันธวรรค เล่ม 1 ภาค 1
สุชีพ ปุญญานุภาพ. (2550). พระไตรปิฎกฉบับประชาชน. กรุงเทพฯ . กรมการศาสนา กระทรวงวัฒนธรรม.
เสฐียรพงษ์ วรรณปก. (2555). คำบรรยายในพระไตรปิฎก. กรุงเทพฯ. สำนักพิมพ์ธรรมสภา.
Bhikkhu Bodhi. (2010). Brahmajala Sutta: The All-embracing Net of Views.
G.P. Malalasekera. (2007). Dictionary of Pali Proper Names, Volume 1. New Delhi. Motilal Banarsidass.
เนื้อหา

พรหมชาลสูตร (แปล)
http://www.84000.org/tipitaka/pitaka2/v.php?B=09&A=0&Z=1071
พรหมชาลสูตร (บาลี)
http://www.tipitaka.org/thai/
พรหมชาลสูตร (อังกฤษ)
http://www.accesstoinsight.org/tipitaka/dn/dn.01.0.bodh.html
พรหมชาลสูตรโดยสังเขป
http://www.larnbuddhism.com/tripitaka/prasuttanta/1.html
พรุน

พรุนสด (Prunus domestica)
พรุนแปรรูป
พรุน เป็นสายพันธุ์หนึ่งในพืช ตระกูลพลัม ส่วนใหญ่สายพันธุ์ Prunus domestica หรือพลัมยุโรป ซึ่งซื้อขายทั้งผลสดหรือทำเป็นผลไม้แห้ง  พรุนแห้งมักถูกเรียกว่า พลัมแห้ง โดยทั่วไปแล้ว พรุนสดจะเป็นพันธุ์ที่เม็ดล่อน (ดึงแกนเม็ดออกได้ง่าย) ในขณะที่พลัมที่ปลูกเพื่อบริโภคผลสด จะยังมีเม็ดอยู่ (แกนเม็ดเอาออกได้ยากกว่า)
การผลิต

พลัมมากกว่า 1,000 สายพันธุ์ ปลูกเพื่อทำผลไม้อบแห้ง สายพันธุ์หลักๆ ที่ปลูกในสหรัฐอเมริกาคือสายพันธุ์ พรุนฝรั่งเศสที่ได้รับการปรับปรุงสายพันธุ์แล้ว ส่วนสายพันธุ์อื่นๆ ที่ปลูกกันเช่น Sutter, Tulare Giant, Moyer, Imperial, Italian, และพันธุ์ Greengage. สายพันธุ์พรุนฝรั่งเศสจะเป็นพันธุ์ที่ออกจำหน่ายเร็วกว่าและผลยังเล็กกว่าพลัมพันธุ์อื่นด้วย
การตราชื่อสินค้า

เนื่องจากพรุนที่ได้รับความนิยมที่รับประทานกัน(ในสหรัฐอเมริกา) รับประทานเพื่อแก้อาการท้องผูก และจึงถูกนำไปเป็นมุขตลก  ปัจจุบันผู้ผลิตพรุนแห้งจึงไม่ระบุคำว่า "พรุน" บนฉลากบรรจุ แต่จะใช้คำว่า "พลัมแห้ง" แทน
การใช้ประโยชน์

| คุณค่าทางโภชนาการต่อ 100 กรัม (3> 5 ออนซ์) |
| --- | --- |
พลังงาน: 1,006 กิโลจูล (240 กิโลแคลอรี)

คาร์โบไฮเดรต: 63.88 g
น้ำตาล: 38.13 g
ใยอาหาร: 7.1 g
 

ไขมัน: 0.38 g
 

โปรตีน: 2.18 g
 

วิตามิน
วิตามินเอบีตา-แคโรทีนลูทีน ซีอาแซนทิน: (5%) 39 μg(4%)394 μg148 μg
ไทอามีน (บี1): (4%) 0.051 มก.
ไรโบเฟลวิน (บี2): (16%) 0.186 มก.
ไนอาซิน (บี3): (13%) 1.882 มก.
กรดแพนโทเทนิก (บี5  ) : (8%) 0.422 มก.
วิตามินบี6: (16%) 0.205 มก.
โฟเลต (บี9): (1%) 4 μg
คลอรีน: (2%) 10.1 มก.
วิตามินซี: (1%) 0.6 มก.
วิตามินอี: (3%) 0.43 มก.
วิตามินเค: (57%) 59.5 μg
 

แร่ธาตุ
แคลเซียม: (4%) 43 มก.
เหล็ก: (7%) 0.93 มก.
แมกนีเซียม: (12%) 41 มก.
แมงกานีส: (14%) 0.299 มก.
ฟอสฟอรัส: (10%) 69 มก.
โพแทสเซียม: (16%) 732 มก.
โซเดียม: (0%) 2 มก.
สังกะสี: (5%) 0.44 มก.
 

องค์ประกอบอื่น
Fluoride: 4 µg
 
Link to USDA Database entry
 หน่วย  μg = ไมโครกรัม • mg = มิลลิกรัม  IU = หน่วยสากล 
ประมาณร้อยละคร่าว ๆ โดยใช้การแนะนำของสหรัฐสำหรับผู้ใหญ่  แหล่งที่มา: USDA FoodData Central
พรุนมักจะถูกนำไปทำอาหารทั้งของหวานและอาหารเรียกน้ำย่อย ขนมหวานเช่น สตลูพรุน ผลไม้เชื่อม พรุนยังเป็นส่วนผสมของ อาหารท้องถิ่นของแอฟริกันเหนือ พรุนที่มีชื่อเสียงอย่างมากเป็น พรุนที่มาจากแหล่ง Agen (pruneaux d'Agen) ซึ่งอยู่ในประเทศฝรั่งเศส  อาหารชื่อTzimmes ก็มักจะใช้พรุนเป็นส่วนประกอบ Tzimmes เป็นอาหารยิวท้องถิ่นซึ่งมีส่วนประกอบคือแครรอทหั่นเต๋าหรือหั่นสไลด์  ซุปนอร์ดิก คิเซล์ที่ทำจากพรุนก็มักจะกินกับ พุดดิ้งข้าว ในมื้อเย็นวันคริสต์มาส ซึ่งเป็นประเพณีของชาวนอร์เวย์ที่จะรับประทานขนมหวานซุปผลไม้ และพรุนยังเป็นส่วนผสมในอาหารช่วงเทศกาลต่างๆอีกด้วย เช่นเมนูอาหารยัดไส้ เค้ก และเอาไปทำเป็นพลัมคลุกน้ำตาล พรุนที่ใส่ในขนมอบได้รับความนิยมเป็นที่แรกๆในนิวยอร์กและบางส่วนของชายฝั่งตะวันออกของสหรัฐอเมริกา   ไอศกรีมรสพรุนเป็นที่นิยมอย่างมากในสาธารณรัฐโดมินิดัน  พรุนยังนำมาทำเป็นน้ำผลไม้ อีกด้วย ใน Cotswolds (พื้นที่บริเวณฝั่งตะวันตกตอนใต้ของประเทศอังกฤษ)  ลูกพรุนถูกใช้เป็นหัวเชื่อในการหมักเครื่องดื่มไซเดอร์ที่ชื่อ jerkum เนื่องจากพรุนมีน้ำตาลสูง  ดังนั้นพรุนจึงสามารถนำมาหมักเป็นไซเดอร์และเบียร์ได้
ผลต่อสุขภาพ > ประโยชน์

พรุนและน้ำพรุนมีฤทธิ์เป็น ยาระบายอ่อนๆ ซึ่งมีสารประกอบฟีนอล (ประกอบด้วย กรด neochlorogenic acids และ chlorogenic acids) และสาร sorbitol. พรุนยังมีกากใยอาหาร (ประมาณ 7%หรือ 0.07 g ต่อพรุน 1 กรัม) พรุนและน้ำพรุน จึงเป็นยาสามัญพื้นบ้านที่ใช้ในการรักษาอาการท้องผูก  บทวิจารณ์บางบทยังไม่สามารถหาหลักฐานที่น่าเชื่อถือ(จากสถาบัน EFSA)ในการนำมายืนยันหรือปฏิเสธประสิทธิภาพของพรุนในการรักษา  แต่ถึงอย่างไรพรุนก็มีสารต้านอนุมูลอิสระในปริมาณสูง
ผลต่อสุขภาพ > ข้อด้อย

ในพรุนแห้งพบว่ามีสารทางเคมีชื่อ acrylamide ที่รู้จักกันว่ามีพิษต่อระบบประสาทและเป็นสารก่อมะเร็ง   สาร Acrylamide ซึ่งไม่เกิดขึ้นตามธรรมชาติ แต่เกิดจากกระบวนการปรุงอาหารที่ใช้ความร้อนมากกว่า 100°C ถึงแม้ว่าการอบแห้งของลูกพรุนด้วยการอบโดยเครื่องจักรโดยทั่วไปแล้วจะไม่ได้ใช้ความร้อนสูงขนาดนั้น แต่ก็มีรายงานการพบว่ามีการก่อตัวของสารAcrylamide ในผลลูกพรุนแห้งเช่นเดียวกับลูกแพร์แห้ง
แม้ว่าสาร acrylamide จะรู้กันว่าเป็นพิษต่อระบบประสาท และระบบเจริญพันธุ์  แต่จากรายงานการประชุมในเดือน มิถุนายน 2014 ขององค์การอาหารและการเกษตรแห่งสหประชาชาติ และองค์การอนามัยโลก ได้สรุปบริมาณที่เฝ้าระวังในการบริโภคซึ่งจะก่อให้เกิดโรคทางเส้นประสาทไว้ที่ (0.5 มิลิกรัม/ต่อน้ำหนักตัว 1 กิโลกรัม/วัน) มากกว่า 500 เท่าของค่าเฉลี่ยในการบริโภค และต้องรับสาร acrylamide (1 μg/น้ำหนักตัว 1กิโลกรัม/วัน)  หรือมากกว่า 2,000 เท่าในค่าเฉลี่ยในการรับประทานจึงจะส่งผลต่อระบบเจริญพันธุ์  จากรายงานดังกล่าว จึงสรุปได้ว่าการบริโภคสารacrylamide จากอาหารอยู่ในระดับที่ปลอดภัยจากการเกิดโรคทางเส้นประสาท แต่อาจเพิ่มความเสี่ยงเรื่องการเป็นสารก่อมะเร็งในมนุษย์ เช่นเดียวกับการเป็นสารก่อมะเร็งในสัตว์ทดลอง
ดูเพิ่ม

กากใยอาหาร
รายการอาหารแห้ง
มูนดู

| มูนดู |
| --- | --- |
มูนดูสถานที่ตั้งในประเทศชาด
พิกัด: 8°34′N 16°05′E﻿ / ﻿8.567°N 16.083°E﻿ / 8.567; 16.083
ประเทศ:  ชาด
Region: Logone Occidental Region
Department: Lac Wey
Sub-Prefecture: Moundou
ความสูง: 1,355 ฟุต (413 เมตร)
ประชากร (2008)
 • ทั้งหมด: 142 462 คน
เขตเวลา: +1
มูนดู (Moundou) เป็นเมืองใหญ่เป็นอันดับ 2 ของประเทศชาด อยู่ห่างจากกรุงอึนจาเมนาไปทางทิศตะวันออกเฉียงใต้ 388 กม. เป็นเมืองใหญ่ ศูนย์กลางอุตสาหกรรม มีชื่อเสียงด้านการผลิตเบียร์ ฝ้าย และน้ำมัน
พระครูวิมุติธรรมาภิรม (บุญส่วน ปริมุตฺโต)

| พระครูวิมุติธรรมาภิรม (บุญส่วน ปริมุตฺโต) |
| --- | --- |
	ส่วน วัดหนองคล้า
ชื่ออื่น: อาจารย์ส่วน, หลวงพ่อส่วน, หลวงพ่อบุญส่วน วัดหนองคล้า
ส่วนบุคคล
เกิด: 10 ธันวาคม พ.ศ. 2496 ตำบลบึง อำเภอศรีราชา จังหวัดชลบุรี (71 ปี)
นิกาย: มหานิกาย
การศึกษา: น.ธ.เอก
ตำแหน่งชั้นสูง
ที่อยู่: วัดหนองคล้า ชลบุรี
อุปสมบท: พ.ศ. 2527 (อายุ 31 ปี)
พรรษา: 38
ตำแหน่ง: เจ้าอาวาสวัดหนองคล้า
พระครูวิมุติธรรมาภิรม (หลวงพ่อบุญส่วน ปริมุตฺโต) เจ้าอาวาสวัดหนองคล้า และเจ้าคณะตำบลบึง เกจิดังของตำบลบึง อำเภอศรีราชา จังหวัดชลบุรี
ประวัติ

พระครูวิมุติธรรมาภิรม (หลวงพ่อบุญส่วน ปริมุตฺโต) เจ้าอาวาสวัดหนองคล้า และเจ้าคณะตำบลบึง อำเภอศรีราชา จังหวัดชลบุรี
หลวงพ่อมีชื่อเดิมว่า " บุญส่วน " นามสกุล " ทิมแสง " หรือชาวบ้านหนองคล้า และประชาชนทั่วไปนิยมเรียกท่านว่า "อาจารย์ส่วน หรือหลวงพ่อส่วน" ท่านเกิดเมื่อวันพฤหัสบดี ขึ้น 4 ค่ำ เดือนอ้าย ปีมะเส็ง ตรงวันที่ 10 ธันวาคม พ.ศ. 2496 โยมบิดาชื่อ ใฝ่ มารดาชื่อ หวล นามสกุล ทิมแสง
อุปสมบท

หลวงพ่อส่วนอุปสมบทเมื่อวันที่ 20 เมษายน พ.ศ. 2527 (อายุ 31 ปี) ณ วัดอัมพวัน ตำบลบึง อำเภอศรีราชา จังหวัดชลบุรี
โดยได้รับฉายาทางธรรมว่า " ปริมุตฺโต " แปลว่า ผู้พ้นรอบ - ความหลุดพ้นอย่างบริสุทธิ์
หลังจากอุปสมบทแล้ว หลวงพ่อส่วนได้จำพรรษาอยู่ที่วัดหนองคล้า เพื่อศึกษาพระธรรมวินัยทางพระปริยัติธรรมไปตามลำดับ จนสามารถสอบไล่ได้นักธรรมชั้นเอก ในปี 2530
ในระหว่างนั้นท่านได้ไปฝากตัวเป็นลูกศิษย์ของหลวงพ่อเริ่ม ปรโม องค์พระอุปัชฌาย์ ซึ่งเป็นพระเกจิอาจารย์ที่มีชื่อเสียงโด่งดังมากที่สุดในขณะนั้น เนื่องจากระยะทางระหว่างวัดจุกกะเฌอ กับวัดหนองคล้า อยู่ไม่ไกลกันมากนัก สามารถเดินทางไปมาหาสู่กันได้อย่างสะดวก
ด้านการศึกษาวิทยาคมและไสยศาสตร์ หลวงพ่อส่วนได้ฝากตัวเป็นศิษย์กับ หลวงพ่อเริ่ม ปรโม วัดจุกกะเฌอ อีกทั้งยังได้ไปศึกษาร่ำเรียนเพิ่มเติมกับ หลวงพ่อคง สุวณฺโณ วัดวังสรรพรส จ.จันทบุรี, หลวงปู่ม่น ธมฺมจิณฺโณ วัดเนินตามาก จ.ชลบุรี และพระมงคลศีลาจารย์ (คร่ำ ยโสธโร) วัดวังหว้า จ.ระยอง
วิทยฐานะ

พ.ศ. - จบชั้นประถมศึกษาปีที่ 4 โรงเรียนวัดหนองคล้า อ.ศรีราชา จ.ชลบุรี
พ.ศ. - จบชั้นประถมศึกษาปีที่ 7 โรงเรียนวัดจุกกะเฌอ อ.ศรีราชา จ.ชลบุรี
พ.ศ. 2530 สอบไล่ได้นักธรรมเอก สำนักเรียนคณะจังหวัดชลบุรี
งานปกครอง

พ.ศ. 2533 อายุ 37 พรรษาที่ 7  ได้รับแต่งตั้งให้เป็นพระอธิการเจ้าอาวาส วัดหนองคล้า
พ.ศ. 2540 อายุ 44 พรรษาที่ 13 ได้รับแต่งตั้งเป็นเจ้าคณะตำบลบึง
พ.ศ. 2555 อายุ 58 พรรษาที่ 27 ได้รับแต่งตั้งเป็นพระกรรมวาจาจารย์
พ.ศ. 2555 อายุ 60 พรรษาที่ 29 ได้รับแต่งตั้งเป็นพระอุปัชฌาย์
แหล่งข้อมูลอื่น

5-6 ธ.ค.2558 ร่วมแสดงมุทิตาจิตหลวงพ่อส่วนวัดหนองคล้า
5 ธ.ค.2558 พระเครื่องวัตถุมงคล หลวงพ่อส่วน วัดหนองคล้า จ.ชลบุรี
ประวัติ วัดหนองคล้า
| ก่อนหน้า |  | พระครูวิมุติธรรมาภิรม (บุญส่วน ปริมุตฺโต) |  | ถัดไป |
| --- | --- | --- | --- | --- |
| พระอธิการบุญรอด |  | เจ้าอาวาสวัดหนองคล้า  (พ.ศ. 2533 – ปัจจุบัน) |  | - |
ฟุตบอลทีมชาติเกาหลี

ฟุตบอลทีมชาติเกาหลี อาจหมายถึง
ฟุตบอลทีมชาติเกาหลีใต้
ฟุตบอลหญิงทีมชาติเกาหลีใต้
ฟุตบอลทีมชาติเกาหลีเหนือ
ฟุตบอลหญิงทีมชาติเกาหลีเหนือ
ฟุตบอลทีมรวมเกาหลี
อเมริกันฟุตบอลทีมชาติเกาหลีใต้